Springbok hou seer in vir miljoene | Netwerk24
Springbok hou seer in vir miljoene
Deur Charl Adams, Century City 14 Junie 2018 00:00
Anthonie Blomerus gaan haal die geskiedenis van die Springbok by die draai van die vorige eeu en gee voor dat die gebruik van dié simbool geen negatiewe konnotasies dra nie.
Sy redenasie is tiperend van diegene wat nie besef watter seer en afkeer dié simbool vir miljoene Suid-Afrikaners ingehou het nie. Hy staar hom blind teen die ondersteuning in wit geledere.
Alle apartheid- en koloniale simbole van verdrukking moet verwyder word uit die openbare oog. En, ja, ek stem saam met Blomerus oor dr. D.F. Malan en sy rassistiese meelopers.
Dat 'n vooraanstaande skool in die noordelike voorstede en 'n gedenksentrum op Stellenbosch steeds na Malan genoem kan word, gaan die verstand te bowe.